
Narva Linnavalitsuse 09.01.2008.a. korralduse nr 3-k

„Nõustamiskomisjoni moodustamine” muutmine 

1. Asjaolud ja menetluse käik

Narva nõustamiskomisjoni koosseis oli kinnitatud Narva Linnavalitsuse 09.01.2008.a. korraldusega nr 3-k. Komisjoni koosseisu kuuluv Narva Linnavalitsuse esindaja jäi pikaajalisele puhkusele ja seetõttu tuleb komisjoni koosseisu muuta, asendades puhkusel viibiva ametniku teisega. 
2. Õiguslikud alused
Vastavalt Haldusmenetluse seaduse § 64 lõikele 1 kehtetuks tunnistamise kohta sätestatut kohaldatakse ka haldusorgani poolt haldusakti muutmise suhtes. Sama seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal
3. Otsus

Muuta Narva Linnavalitsuse 09.01.2008.a. korralduse nr 3-k punkt 3.1 järgmiselt:
„3.1. Kinnitada nõustamiskomisjon järgmises koosseisus: 

Komisjoni esimees: 

Niina Hämarsoo          
 - Koolieelse lasteasutuse Väikevend logopeed 

Komisjoni liikmed:  

Jekaterina Golubtsova
 - Narva 6. Kooli direktor  

Natalja Nikanorova  

 - Narva Linnavalitsuse esindaja 

Ruslan Prohhorenko  
             - Narva Sotsiaalabiameti lastekaitseinspektor

Tatjana Superova  
             - Narva Kesklinna Gümnaasiumi psühholoog” 

4. Rakendussätted

4.1. Korraldus jõustub seadusega sätestatud korras.

4.2. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

